SON'VARACHIM SUNGTTAM:
'Choddxea bhasantlea sahit'yacher literary criticism zata toxem Konknnintlea-i sahit'yacher zavpak zai oxem mhaka monantlean dista. Tea monan, kaim pustokancho vichar-ui mhojea monant chalu asa. " Ponnjechea eka Hotelant sangatan chav piyetana hanvem Konknnintlea tea nanvostea borovpeak mhojem mon ugtem kelem.
 "Baba re, tea vixoyak hat ghalpak, amche Konknni bhaxe khatir azun-ui to vell yeunk na. " Tea borovpean kopantle chayek ghontt marit mhonnlem.
 "Vell yeunk na mhunn ami toxech ravle zalear, amche bhaxentlea sahit'yak dorzo yeupak khub kallav lagtolo. " Hanvem fuddlem chintun mhonnlem.
 "Polle, tum tor atanch amche Konknni bhaxentlea sahit'yacher literary criticism korunk laglo zalear ek bhirant asa - jim konn umedin borovpak fuddem sortat tim bhiyeun borovpachem bond kortelim. " Tea borovpean matxea gombhir mukhamollan sanglem.
 "Hantum bhiyeupachem kitem asa? Porikxa dilear bhurgim fail zatelim mhunn chintun xallentleo porikxa konn fattim ghena nhoi? Voilean, porikxa asat mhonnlear bhurgim bhouch fikirin ani chotrayen xiktat nhoi? Ani tanchea tea proyotnancho tankam zo foll mellunk zai to mellta nhoi? " Hanvem taka mhozo vichar pottoupacho proyotn kelo.
 " Mhunnon amche bhaxentlean ami literary criticism korpacho vell azun-ui yeunk na mhunn justification divop sarkem asa? " Hanv ghunvon-firon tacheach vicharacher ailom.
 ... ani tea vixoyacher hanv tache kodde fuddem chodd ulounk vochunk na. Punn monant mat vicharanchea pustokanchim panam ugtim zait aslim.
 Aiz amche Konknni bhaxentlean zaitech zann, zaitinch pustokam uzvadda haddtat. Punn tim sogllinch pustokam vixoyache nodrentlean asunk zai titlea kholayechim ani titlea dorjeachim asonant. Thoddeamni tori 'ailem toxem gailem' kelelea porim boroun pustokam uzvaddailim ani tim Konknnint fokot bhor ghalpa purtinch urlim. Fuddarak tor hich chal ani poristhiti chalu urli zalear, amkam borea sahit'yachi ruch, gost ani dorzo koso melltolo? Khorem mhonnlear, ti ruch, gost mellpa khatir, khuim tori survat zavpachi goroz asa. Ani hachi survat, Konknni sahit'yachea literary criticism-antlean zavpachi goroz asa.
 Eka kallar, bhou thodde lok sahit'ya kelloitale ani tem kellounk panvl fuddem ghalche poilim bhouch chint'tale-yeujitale. Vichar kortale. Veg-vegllea tontr-montran sahit'yache veg-veglle prokar kelloitale. Punn aiz konn-ui, utt'tta bosta pustok uzvaddaun mekllo zata. Apnnem uzvaddailelea pustokak sahit'yachem koslem ani kitlem mol asa vo astelem, Konknni pustokamni bhor ghalche poros sahit'yant tem kitlem bhor ghaltelem oxea vicharancher lokx dinastana khubxe borovpi aplem pustok uzvaddaun meklle zatat. Oxe torechea pustokancher mud'domuch sahit'yachi som'ikxa (literary criticism) zaupachi goroz asa. Ani toxi zali zalear, dubav viret amche bhaxentlea (novea) borovpeank to-to sahit'yacho prokar kellounk ani hatallunk il'lem vegim ginean yetelem. Aplem sahit'ya nirmann korche khatir chotrayen panvlam fuddem ghaltelim.
 Vachpeank apnnem kitem-i kaloun-lepddaun dil'le poros, tem borem xizoun kagdacher vaddpa khatir tanchea monanchi toyari asteli. Khorem, borem ani dorjedar sahit'ya kitem tem tori tankam kollun yetelem. Te nodrentlean tim panvlam ubarunk lagtelim, vavrunk lagtelim. Tantuntlean sahit'yachi, bhaxechi udorgot zaunk lagteli. Bhaxecho ani sahit'yacho dorzo-i vaddunk pavtolo.
 (c) All rights reserved.
 Subscribe to: Post Comments (Atom)
- ► 2013 (42)
- ► 2012 (16)
- ► 2011 (20)
- ▼ 2010 (21)
- ► 2009 (26)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 